

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.14** | 2024. gada 26. septembrī  |

**15.**

**Par lokālplānojuma izstrādes uzsākšanu nekustamajam īpašumam** **“Dūdas”, “Burtnieki” un “Amatnieki”, Ciemupē, Ogresgala pag., Ogres nov., lai grozītu Ogres novada teritorijas plānojumu 2012.-2024. gadam**

2024. gada 16. augustā Ogres novada pašvaldībā (turpmāk – Pašvaldība) saņemts sabiedrības ar ierobežotu atbildību (turpmāk – SIA) “MG Property”, reģistrācijas Nr. 40203362224, iesniegums (reģistrēts Pašvaldībā ar Nr. 2-4.1/4105) (turpmāk – Iesniegums), kurā lūgts atļaut uzsākt lokālplānojuma izstrādi nekustamā īpašuma “Burtnieki”, Ciemupē, Ogresgala pag., Ogres nov., kadastra Nr. 7480 005 0088, (turpmāk – Nekustamais īpašums Nr. 1) sastāvā esošajai zemes vienībai ar kadastra apzīmējumu 7480 005 0088 (turpmāk – Zemes vienība Nr. 1) un nekustamā īpašuma “Dūdas”, Ciemupē, Ogresgala pag., Ogres nov., kadastra Nr. 7480 005 0016, (turpmāk – Nekustamais īpašums Nr. 2) sastāvā esošajai zemes vienībai ar kadastra apzīmējumu 7480 005 1047 (turpmāk – Zemes vienība Nr. 2). Saskaņā ar Iesniegumā norādīto informāciju minētās zemes vienības plānots attīstīt individuālajai dzīvojamai apbūvei, piekļuves nodrošināšanai tiks izmantota nekustamā īpašuma “Amatnieki”, Ciemupē, Ogresgala pag., Ogres nov., kadastra numurs 7480 005 0184, (turpmāk – Nekustamais īpašums Nr. 3) sastāvā esošā zemes vienība ar kadastra apzīmējumu 7480 005 0184, (turpmāk – Zemes vienība Nr. 3).

2024. gada 30. augustā Pašvaldībā saņemts SIA “MG Property” un fiziskās personas A. A. iesniegums (reģistrēts Pašvaldībā ar Nr. 2-4.1/4321), kurā lūgts atļaut uzsākt lokālplānojuma izstrādi Zemes vienībai Nr. 1, Zemes vienībai Nr. 2 un Zemes vienībai Nr. 3.

Saskaņā ar Pašvaldības rīcībā esošo informāciju īpašumtiesības uz Nekustamo īpašumu Nr. 1 Ogresgala pagasta zemesgrāmatas nodalījumā Nr. 100000145881 ir nostiprinātas SIA “MG Property”. Īpašumtiesības uz Nekustamo īpašumu Nr. 2 Ogresgala pagasta zemesgrāmatas nodalījumā Nr. 100000021657 ir nostiprinātas SIA “MG Property”. Īpašumtiesības uz Nekustamo īpašumu Nr. 3 Ogresgala pagasta zemesgrāmatas nodalījumā Nr. 518 ir nostiprinātas A. A.

Atbilstoši Pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas izmantošanas un apbūves noteikumi”[[1]](#footnote-1) (turpmāk – SN16/2012) 7. pielikumam “Ogres novada teritorijas atļautās un plānotās izmantošanas karte”[[2]](#footnote-2) (turpmāk – Grafiskā daļa) Zemes vienībai Nr. 1, Zemes vienībai Nr. 2 un Zemes vienībai Nr. 3 noteikta funkcionālā zona *Lauksaimniecības teritorija (L).* Zemes vienība Nr. 1 un Zemes vienība Nr. 2 nav apbūvēta.

Saskaņā ar SN16/2012 Grafisko daļu Zemes vienībai Nr. 1 un Zemes vienībai Nr. 2 ir noteikti šādi apgrūtinājumi:

[1] reģionālās nozīmes arheoloģijas pieminekļa *Čabu apmetne un senkapi* aizsargjosla; aprobežojumus šajā aizsargjoslā nosaka Aizsargjoslu likuma 35. un 38. pants;

[2] notekūdeņu attīrīšanas ietaišu aizsargjosla, aprobežojumi noteikti Aizsargjoslu likuma 35. un 55. pantā.

Zemes vienība Nr. 1, Zemes vienība Nr. 2 un Zemes vienība Nr. 3 daļēji atrodas Ciemupes poldera teritorijā. Poldera funkcionēšanas traucējumu novēršanai apbūve tā teritorijā nav pieļaujama. Saskaņā ar Ministru kabineta 2012. gada 2. maija noteikumu Nr. 306 “Noteikumi par ekspluatācijas aizsargjoslas ap meliorācijas būvēm un ierīcēm noteikšanas metodiku lauksaimniecībā izmantojamās zemēs un meža zemēs” 6. punktu ap polderu sūkņu stacijām, krājbaseiniem un slūžām aizsargjoslas robežu nosaka 20 metru attālumā no ēkas vai būves ārējās malas. Aprobežojumus šajā aizsargjoslā nosaka Aizsargjoslu likuma 35. un 47. pants. Zemes vienība Nr. 1, Zemes vienība Nr. 2 un Zemes vienība Nr. 3 atrodas Ciemupes poldera sateces baseinā.

Saskaņā ar Dabas aizsardzības pārvaldes Dabas datu pārvaldības sistēmā OZOLS[[3]](#footnote-3) pieejamo informāciju Zemes vienībā Nr. 1 ir novērotas šādas aizsargājamās putnu sugas:

[1] lielā stērste (*Emberiza calandra*),

[2] jūras ērglis (*Haliaeetus albicilla*);

[3] grieze (*Crex crex*);

[4] lauku piekūns (*Falco tinnunculus*);

[5] tītiņš (*Jynx torquilla*).

Savukārt Zemes vienībā Nr. 2 novērots aizsargājamais putns – tītiņš (*Jynx torquilla*).

Saskaņā ar Valsts zemes dienesta datu publicēšanas un e-pakalpojumu portāla[[4]](#footnote-4) sadaļā “Elektroniskie pakalpojumi” pieejamo informāciju LIZ kvalitātes novērtējumu:

[1] Zemes vienībā Nr. 1 LIZ kvalitātes novērtējums – 50 balles;

[2] Zemes vienība Nr. 2 LIZ kvalitātes novērtējums – 36 balles;

[3] Zemes vienība Nr. 3 LIZ kvalitātes novērtējums – 40 balles.

Atbilstoši Zemes pārvaldības likuma 4. pantam zemes izmantošanā un aizsardzībā ievēro šādus nosacījumus:

[1] ja lauksaimniecībā izmantojamās zemes (turpmāk – LIZ) kvalitātes novērtējums ir augstāks par 50 ballēm, vietējā pašvaldība nodrošina šīs vērtīgās LIZ saglabāšanu, nosakot ierobežojumus zemes sadrumstalošanai un zemes lietošanas kategorijas maiņai (Zemes pārvaldības likuma 4. panta 1. punkts);

[2] ja LIZ kvalitātes novērtējums ir augstāks par 45 ballēm, bet nepārsniedz 50 balles, vietējā pašvaldība var noteikt ierobežojumus zemes sadrumstalošanai un zemes lietošanas kategorijas maiņai (Zemes pārvaldības likuma 4. panta 11. punkts).

Ņemot vērā minēto un pamatojoties uz Teritorijas attīstības plānošanas likuma 23. panta ceturto daļu un 24. pantu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 33., 34., 75. un 76. punktu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. Atļaut uzsākt lokālplānojuma izstrādi nekustamā īpašuma “Burtnieki”, Ciemupē, Ogresgala pag., Ogres nov., kadastra Nr. 7480 005 0088, sastāvā esošajai zemes vienībai ar kadastra apzīmējumu 7480 005 0088, nekustamā īpašuma “Dūdas”, Ciemupē, Ogresgala pag., Ogres nov., kadastra Nr. 7480 005 0016, sastāvā esošajai zemes vienībai ar kadastra apzīmējumu 7480 005 1047, un nekustamā īpašuma “Amatnieki”, Ciemupē, Ogresgala pag., Ogres nov., kadastra numurs 7480 005 0184, sastāvā esošajai zemes vienībai ar kadastra apzīmējumu 7480 005 0184, lai grozītu Ogres novada teritorijas plānojumu 2012.–2024. gadam (turpmāk – Lokālplānojums).
2. Apstiprināt par Lokālplānojuma izstrādes vadītāju Ogres novada pašvaldības (turpmāk – Pašvaldība) Centrālās administrācijas Attīstības un plānošanas nodaļas telpisko plānotāju.
3. Apstiprināt Lokālplānojuma izstrādes darba uzdevumu un teritoriju (1. pielikums).
4. Uzdot lēmuma 2. punktā minētajam speciālistam:

**4.1.** piecu darbdienu laikā pēc šī lēmuma stāšanās spēkā nodrošināt paziņojuma par Lokālplānojuma izstrādes uzsākšanu un šī lēmuma ievietošanu Teritorijas attīstības plānošanas informācijas sistēmā, kā arī publicēšanu Pašvaldības oficiālajā tīmekļa vietnē *www.ogresnovads.lv*;

**4.2.** nodrošināt paziņojuma par šo lēmuma publicēšanu tuvākajā Pašvaldības informatīvā izdevuma numurā;

**4.3.** mēneša laika pēc šī lēmuma stāšanās spēkā organizēt līguma noslēgšanu starp Pašvaldību, SIA “MG Property”, A. A. un Lokālplānojuma izstrādātāju par lokālplānojuma izstrādi un finansēšanu par “MG Property” un A. A. līdzekļiem (2. pielikums).

1. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E.Helmaņa paraksts)

1. <https://tapis.gov.lv/tapis/lv/downloads/44050> [↑](#footnote-ref-1)
2. <https://tapis.gov.lv/tapis/lv/downloads/464> [↑](#footnote-ref-2)
3. <https://ozols.gov.lv/pub> [↑](#footnote-ref-3)
4. <https://www.kadastrs.lv/> [↑](#footnote-ref-4)